Ben Sombogaart

Ben Sombogaart (* 8. August 1947 in Amsterdam) is en nedderlännschen Speelbaas, de in sien Heimat vun vele Kinnerprogrammen un -filmen bekannt is. He hett twee Söhnen, de Tweeschen Boris un Kevin.

 Leven 
Sombogaart is an de Filmakadmie in Amsterdan utbillt worrn un hett dorna 1985 un 1985 toeerst an de Produkschonen Allemaal tuig! un Achterwerk in de kast arbeidt. Later hett he tosamenarbeidt mit den Filmproduzenten un Schriever Burny Bos. Se hebbt tohopen 1989 den Jöögdfilm Mijn vader woont in Rio dreiht. Mit sien Film Het Zakmes ut dat Johr 1993 hett he as Beste Speelbaas dat Goldene Kalf wunnen un dorto ok en Emmy. Na dissen Spood kemen noch mehr Filmen un Feernsehregen, as ton Bispeel Dag Juf, tot morgen, De jongen die niet meer praatte oder Mijn Franse tante Gazeuse. För sien Film Abeltje hett he noch mol wedder dat Golden Kalf kregen.

Internatschonal bekannt worrn is Sombogaart int Johr 2002 mit den Film De Tweeling na dat Book vun Tessa de Loo, wat sien eerst Filmdrama weer, dat nich as Jöögdfilm dacht weer. Dorna hett he wietere Böker vun Annie M.G. Schmidt un anner Schrievers verfilmt un is ok noch wedder uttekent worrn.

 Filmografie (Utwahl) 
 Johr Titel Anmarken 1982 Allemaal tuig! ok Dreihbookschriever 1989 Mijn vader woont in Riodt.: Mein Vater wohnt in Rio ok Dreihbookschriever 1989 Buurmann Bolle, Feernsehreeg   1990 Ko, de boswachtershow, Feernsehreeg   1991 Dodelijk redmiddel, Feernsehfilm   1992 Het Zakmesdt.: Dat Taschenmesser   1993 Mus, Feernsehreeg   1994 De Pianiste, Feernsehfilm   1994 Dag Juf, tot Morgen, Feernsehfilm   1996 De Jongen die niet meer praatte   1996 Mijn franse tante Gazeuse   1998 Abeltjedt.: Abeltje, der fliegende Liftboy   1998 Abeltje, Feernsehreegdt.: Abeltje, der fliegende Liftboy Spin-off vun den Film 2000 In goede aarde: Yesterday   2002 De Tweelingdt.: Der Zwilling   2004 Pluk van de pettefletdt.: Ein Platz für Pluk   2004 Ibbeltje, Feernsehreeg   2006 Kruistocht in spijkerbroekdt.: Kreuzzug in Jeans   2009 De storm   2011 Isabelle   2008 Bride Flight  

 Utteken 
Ben Sombogaart is opstunns för sössteihn Filmpriesen nomineert wesen un hett dorvun negen wunnen. De Tweeling weer sogor för den Oscar as Beste frömdsprakige Film nomineert.
 1989: den Pries vun’n Senater för Fronslüss, Jöögd un Familie vun de Internatschonalen Filmfestspele Berlin bi de Kinnerfilmfestspelen för Mijn vader woont in Rio.
 1989: den Dutch Film Critics Award för Mijn vader woont in Rio.
 1992: den Cinekid Film Award för Het Zakmes.
 1993: dat Golden Kalf vun’t Nedderlännsch Filmfestival in de Kategorie Beste Speelbaas för Het Zakmes.
 1996: den UNICEF Award vun de Internatschonalen Filmfestspele Berlin för De Jongen die niet meer praatte.
 1998: den Golden Spire in de Kategorie Feernsehn – Kinnerprogramm för De Jongen die niet meer praatte.
 1999: den Feernsehfilmpries vun’t Nedderlännsch Filmfestival för Abeltje.
 1999: den Tokiekerpries vun’t Mons International Festival of Love Films för De Jongen die niet meer praatte.
 2004: den Tweeden Platz vun’n Emden Film Award för De Tweeling.

 Weblenken 


Kategorie:Mann
Kategorie:Börger von de Nedderlannen
Kategorie:Speelbaas
Kategorie:Boren 1947